**Vedtægter gældende for**

**Kalvehave vandværk A.M.B.A.**

**§ 1. Navn og Hjemsted:**

Selskabet, der er fremkommet ved en fusion mellem Kalvehave Stationsbys vandværk, Gl. Kalvehave Vandværk og Viemose Vandværk, er et andelsselskab med begrænset ansvar.

 Selskabet har hjemsted i Vordingborg kommune.

 Dets navn er ”Kalvehave Vandværk A.m.b.a.

**§ 2. Formål:**

Selskabets formål er - i overensstemmelse med den til enhver tid gældende vandforsyningslov og det for vandværket fastsatte regulativ – at forsyne ejendomme inden for vandværkets forsyningsområde med godt og tilstrækkeligt vand til lavest muligt driftsbidrag.

 Dette bidrag skal dog foruden driftsomkostningerne dække forsvarlige afskrivninger af anlægget samt rimelige henlæggelser til fornyelser og nødvendige udvidelser, samt varetage medlemmernes fællesinteresser i alle vandforsynings spørgsmål og deraf afledte forhold.

**§ 3. Medlemmer:**

Enhver der har tinglyst adkomst til fast ejendom i forsyningsområdet, kan blive medlem af selskabet.

 For ejerlejligheder, er det ejerne af de enkelte ejerlejligheder, der er medlem, med mindre andet er tinglyst på ejendommen.

 I boligselskaber er det boligselskabet, der er medlem, mens det ved timeshare lejligheder er timeshareforeningen, der er medlem.

 M.h.t. betaling og indskud samt afgift for de to sidstnævnte kategorier, henvises til bemærkningerne i § 5.

**§ 4. Medlemmets rettigheder:**

Selskabets medlemmer har ret til at blive forsynet med vand på de vilkår, der er fastsat i det af Vordingborg kommune fastsatte regulativ.

 Ved indmeldelse kan regulativ, vedtægter og gældende takstblad hentes på vandværkets hjemmeside, eller afhentes af formanden.

**§ 5. Medlemmernes forpligtelser og hæftelser i øvrigt:**

For enhver af selskabets forpligtelser, hæfter medlemmerne alene med den i selskabet indbetalte kapital.

 Ethvert medlem skal ved sin indtræden i selskabet acceptere, at vedkommende indtræder med alle de rettigheder og forpligtelser, der fremgår af nærværende vedtægter, vandværkets regulativ samt af vandværkets takstblad (herunder betaling af indskud)

 Af takstbladet fremgår det, at der ved ejendomme med flere beboelser betales såvel indskud som årlig afgift pr. beboelse, mens der ved timeshareejendomme betales pr. timesharelejlighed

 Ethvert medlem er ansvarlig for sine eventuelle lejere.

 Såfremt et medlem overdrager sin ejendom, er medlemmet (ved dødsfald, medlemmets bo) forpligtiget til at drage omsorg for, at den nye ejer ved at underskrive og indsende ejerskifte erklæring, indtræder i medlemmets forpligtigelser over for selskabet.

 Når selskabet modtager ejerskifteerklæringen, ophører medlemmets rettigheder og forpligtigelser over for selskabet.

 Det er en betingelse for godkendelse af ejerskifte, at samtlige ydelser til vandværket er betalt.

 Selskabet kan over for nye medlemmer betinge sig en deklaration, tinglyst pantstiftende på ejendommen, til sikkerhed for betaling af indskud og bidrag.

**§ 6. Udtræden af selskabet:**

Udtræden af selskabet kan ske i tilfælde af nedrivning, samt ejendommens ophør som selvstændig matrikelnummer, eller hvis ejendommen overføres til andet forsyningsområde.

 Såfremt en grund ophører, som selvstændigt matrikelnummer, afbrydes stikledningen fra forsyningsledning, og medlemmet udtræder af selskabets formue, og eventuelle omkostninger afholdes af medlemmet selv.

**§ 7. Levering til ikke medlemmer:**

Institutioner, som iflg. deres natur. Eller ejere af enkelte ejendomme, som på grund af særlige omstændigheder ikke kan være medlem, vil – mod en af bestyrelsen fastsat afgift – kunne få leveret vand. Sådanne købere skal forpligte sig til at overholde vandværkets regulativ samt vedtægternes bestemmelser, bortset fra bestemmelsen om andelsret og hæftelse.

 Det samme gælder distributionsforeninger, der helt eller delvis dækker deres leveringspligt ved køb fra selskabet.

 Bestyrelsen fastlægger i hvert enkelt tilfælde, vilkårene for sådanne vandleverancer.

**§ 8. Generalforsamling:**

Ordinær generalforsamling afholdes hvert år i marts måned.

 Indkaldelse til generalforsamlinger, såvel ordinære som ekstraordinære, sker ved mindst 14 dages varsel, ved annoncering, med angivelse af dagsorden, i en hustandsomdelt gratis avis, op på vandværkets hjemmeside.

 Regnskab, indkomne forslag, og efterfølgende bestyrelsens beretning og generalforsamlingsreferat kan ses på vandværkets hjemmeside, eller efter aftale afhentes hos formanden.

 Forslag skal for, for at kunne behandles på ordinær generalforsamling, afgives til bestyrelsens formand senest d.15/02 og udsendes med dagsordenen.

 På ordinær generalforsamling foretages følgende:

1. Valg af dirigent og stemmetællere.
2. Bestyrelsens beretning.
3. Det reviderede regnskab fremlægges til godkendelse.
4. Budget for det kommende fremlægges til godkendelse.
5. Behandling af indkomne forslag.
6. Valg af medlemmer og suppleanter til bestyrelsen

Der vælges henholdsvis 2 og 3 bestyrelsesmedlemmer hvert andet år, samt en 1ste. Og 2’den suppleant hvert år.

1. Valg af revisor.
2. Eventuelt.

Ekstraordinær generalforsamling kan indkaldes af bestyrelsen.

Ekstraordinær generalforsamling skal indkaldes, når mindst 50 af medlemmerne fremsætter skriftlig forlangende herom til bestyrelsen, ledsaget af en skriftlig dagsorden.

I sidstnævnte tilfælde skal generalforsamlingen afholdes inden 2 måneder efter modtagelsen af begæringen og dagsorden udsendes med indkaldelsen.

**§ 9. Stemmeret og afstemninger:**

Hvert medlem har en stemme for hver ejendom han ejer. Et medlem kan afgive stemme ved skriftlig fuldmagt. Et medlem kan dog ud over sin egen stemme kun afgive yderlig 3 stemmer ved fuldmagt.

**§ 10. Bestyrelsen:**

Selskabets bestyrelse består af 5 medlemmer, valgt blandt medlemmerne for 2 år ad gangen, idet der hvert år på den ordinære generalforsamling afgår skiftevis 2 eller 3 medlemmer.

 Herudover er der hvert år valgt 2 suppleanter, som ved afgang fra bestyrelsen tiltræder.

 Sådanne bestyrelsesmedlemmer indtræder i det afgåede medlems resterende valgperiode.

Intet medlem kan nægte at modtage valg.

Genvalg af bestyrelse og suppleanter kan finde sted.

 Bestyrelsen konstituerer sig selv. Den er beslutningsdygtig, når mindst halvdelen er til stede.

 Bestyrelsen kan til varetagelsen af den daglige drift ansætte fornødent personale og ligeledes afholde de, efter eget skøn, nødvendige udgifter til administration, reparation og vedligeholdelse.

 Bestyrelsen har ansvaret for regnskabsførelse og opstillede årsregnskab og budget.

 Bestyrelsen antager registreret / statsautoriseret revisor til opstilling af regnskab.

 Bestyrelsen fastsætter selv sin forretningsorden og fører forhandlingsprotokol, der underskrives af de tilstedeværende bestyrelsesmedlemmer.

 Anlægsvirksomhed, der overstiger det vedtagne budget inkl. Eventuelle henlæggelser, skal forelægges generalforsamlingen.

**§ 11. Tegningsret:**

 Selskabet tegnes af formanden i forening med et bestyrelsesmedlem.

 Bestyrelsen kan meddele prokura.

**§ 12. Regnskab:**

Selskabets regnskabsår løber fra den 1. januar til den. 31 december.

 Det årlige overskud, der måtte fremkomme efter forsvarlige henlæggelser, kan ikke udbetales til medlemmerne.

 Revision af regnskaberne foretages af den folkevalgte revisor, samt den af bestyrelsen valgte revisor. Den folkevalgte revisor afgår hvert år.

 Årsregnskaberne underskrives af revisorerne og bestyrelsen.

**§ 13. Opløsning:**

 Opløsning kan kun besluttes, såfremt ¾ af samtlige stemmeberettigede stemmer herfor.

 Dersom opløsningen vil kunne ske uden indskrænkning i forsyningsmulighederne, f.eks. ved fusion med et andet vandværk, eller ved kommunal overtagelse, kan opløsning dog besluttes efter de i § 9 angivne bestemmelser vedr. vedtægtsændringer.

 Den opløsende generalforsamling træffer afgørelse om eventuelle aktivers anvendelse.

**§ 14. Ikrafttræden:**

Selskabets vedtægter er vedtaget på den ekstraordinære generalforsamling den 30 april 2023 og træder i kraft pr. nævnte dato, og således at vedtægterne finder anvendelse efter denne dato.

 Disse vedtægter træder i stedet for de hidtil gældende vedtægter med de rettelser, der ved andenbehandling på ekstraordinær generalforsamling den 30 april 2023 blev endelig vedtaget.

Formand

Jan Røngaard.